paragraph_text: America: A 200-Year Salute in Story and Song je konceptualni album Johnnyja Casha, objavljen 1972. u izdanju Columbia Recordsa. Kako to i sam naslov sugerira, sastavljen je od pjesama kojima dominiraju teme američke povijesti, slično kao i na drugim Cashovim americana albumima. Album je kombinacija pjesama i naracije, kojima Cash pokušava opisati elemente prošlosti countryja, uključujući slavne ličnosti kao što su Paul Revere ili Big Foot. Na albumu se nalazi i "Mr. Garfield", pjesma prethodno objavljena kao singl na albumu Sings the Ballads of the True West iz 1965. Većinu pjesama s ovog albuma napisao je Cash, uz neke iznimke, uključujući obradu poznate pjesme "The Battle of New Orleans" te čitanje slavnog govora Abrahama Lincolna, Gettysburg Adress.